PMIndiaData/PMIndiaSum huggingface dataset:
मुस्लिम उलेमा, बुध्दिजीवी आणि शिक्षणतज्ञ यांच्या शिष्यमंडळाने  घेतली पंतप्रधानांची भेट

मुस्लिम उलेमा, बुध्दिजीवी, शिक्षणतज्ञ आणि इतर मान्यवर मंडळींचा समावेश असणाऱ्या शिष्टमंडळाने पंतप्रधान नरेंद्र मोदी यांची आज भेट घेतली. समाजातील अल्पसंख्याकासह सर्व घटकांचे सक्षमीकरण होत आहे. आर्थिक-सामाजिक आणि शैक्षणिक सबलीकरणामध्ये सरकारने सर्व समावेशकतेचा पुरस्कार केला आहे. त्याबद्दल या शिष्टमंडळाने पंतप्रधानांचे अभिनंदन केले. हज यात्रेसाठी भारतातून जाणाऱ्या यात्रेकरुंच्या संख्येत वाढ करण्यासाठी सौदी सरकारने सर्व समावेशकतेचा पुरस्कार केला त्याबद्दल या शिष्टमंडळाने पंतप्रधानांचे अभिनंदन केले. हज यात्रेसाठी भारतातून जाणाऱ्या यात्रेकरुंच्या संख्येत वाढ करण्यासाठी सौदी सरकारने मान्यता दिली असून यासाठी पंतप्रधानांनी केलेल्या पाठपुराव्याबद्दल या शिष्टमंडळाने आभार मानले. पंतप्रधानांनी, भ्रष्टाचार आणि काळा पैसा यांच्या विरोधात सुरु केलेल्या मोहिमेला या शिष्टमंडळाने एक मुखाने समर्थन दिले आहे. भ्रष्टाचाराच्या विरोधात सरकारने आघाडी उघडल्यामुळे त्याचा लाभ गरीबांसह अल्पसंख्यांक समाजालाही होणार असल्याचे या शिष्टमंडळाने म्हटले आहे. पंतप्रधानांनी सीमेपार सर्व देशांशी भारताचे संबंध अधिक बळकट करण्यासाठी केलेल्या प्रयत्नांबद्दल शिष्टमंडळाने त्यांचे अभिनंदन केले असून जगाच्या कानाकोपऱ्यात असलेल्या भारतीयांच्या मनात अभिमानाची भावना निर्माण झाली असल्याचे शिष्टमंडळाने स्पष्ट केले. पंतप्रधानांनी स्वच्छ भारत अभियानासाठी केलेल्या प्रयत्नांचेही या शिष्टमंडळाच्या सदस्यांनी विशेष कौतुक केले. भारतातील युवक आता जहालमतवादाला यशस्वीपणे विरोध करत आहेत, त्याचा परिणाम आज जगाच्या विविध भागावर पडलेला दिसून येत आहे. याचे श्रेय आपल्या लोकांच्या समृध्द वारशाला दयावे लागेल आणि हा वारसा आपण पुढे न्यायचा आहे ही सर्वांची संयुक्तिक जबाबदारी आहे, असे पंतप्रधान नरेंद्र मोदी यावेळी म्हणाले. भारताची सांस्कृतिक परंपरा आणि सामाजिक पोत समृध्द आहे, त्यामुळे दहशतवाद आणि दहशतवादी पुरस्कृत कारवाया करणाऱ्यांचा दृष्ट मनसूबा कधीच साध्य होणार नाही. भारतात सामाजिक अस्थिरता निर्माण करण्याचा या दृष्ट शक्तींचा हेतू यशस्वी होऊ शकणार नाही. गरीबीतून कायमची मुक्तता होण्यासाठी शिक्षणाचे महत्व आणि रोजगारासाठी कौशल्य विकास यावर भर देण्याची आवश्यकता असल्याचे पंतप्रधानांनी सांगितले. भारतीय मुस्लिमांविषयी बाहेरच्या देशात सकारात्मक प्रतिमा निर्माण झाल्याचे पंतप्रधान मोदी यांनी स्पष्ट करुन हज यात्रेकरुंच्या संख्येत वाढ करण्याची परवानगी दिल्याबद्दल पंतप्रधानांनी सौदी अरेबिया सरकारचे कौतुक केले. या शिष्टमंडळामध्ये इमाम उमेर अहमद इलियासी, लेफ्टनंट जनरल (निवृत्त) जयीरुद्दिन शाह, तलत अहमद (जमिया मिलिया इस्लिामिया विद्यापीठाचे कुलगुरु) आणि ऊर्दू पत्रकार शहिद सिद्दक्की यांचा समावेश होता. याप्रसंगी अल्पसंख्यांक व्यवहार मंत्री आणि संसदीय कामकाज मंत्री मुख्तार अब्बास नक्वी आणि परराष्ट्र व्यवहार राज्यमंत्री एम. जे. अकबर उपस्थित होते.
पंतप्रधानांनी साधला अमेरिकेच्या मुख्य कार्यकारी अधिकाऱ्यांशी संवाद

पंतप्रधान नरेंद्र मोदी यांनी आज वॉशिंग्टन येथे राऊंड टेबल मिटिंगमध्ये अमेरिकेच्या २० उच्च मुख्य कार्यकारी अधिकाऱ्यांशी भेटून संवाद साधला. सीईओ‘ज चे स्वागत करताना पंतप्रधान म्हणाले कि, आज जगाचे भारताच्या अर्थव्यवस्थेवर लक्ष असून तरुण लोकसंख्या आणि वाढता मध्यम वर्ग हे दोन घटक तसेच विशेषतः निर्मिती, व्यापार, वाणिज्य आणि लोकांचे लोकांशी असलेले संबंध जागतिक रुची भारताच्या अर्थव्यवस्थेवर केंद्रित करण्यास कारणीभूत आहेत. ते म्हणाले की, गेल्या तीन वर्षात केंद्र सरकारने , लोकांच्सर राहणीमानाचा दर्जा वाढविण्यावर जोर दिला आहे. सध्या जागतिक भागीदारीची आवश्यकता असून भारताचे केंद्र सरकार , कमाल प्रशासन आणि किमान सरकार हे तत्व अंगिकारण्यासाठी कार्यरत आहे. त्यांनी केंद्र सरकारने एकट्याने सुधार आणलेल्या ७००० सुधारणाबद्दल सांगितले . यावरून जागतिक पातळीवर राहण्यासाठी भारताचे प्रयत्न निर्देशित करतात. त्यांनी कार्यक्षमता, पारदर्शीपणा , वृद्धी आणि सर्वांसाठी फायदे यावर सरकार जोर देत असल्याचे सांगितले जीएसटीवर बोलतांना पंतप्रधान म्हणाले की गेल्या काही वर्षांच्या अथक परिश्रमाचे हे फळ आहे. ते पुढे म्हणाले की, जीएसट ची अंमलबजावणी हे महत कठीण कार्य असून कदाचित हे पुढील केसेस हाताळण्याला उपयोगी ठरेल. यावरून असे दिसते कि भारत अनेक कठीण निर्णय सहज घेऊन त्याची अंमलबजावणी करू शकतो. सीईओ‘जनी पंतप्रधानाच्या धोरणकार्याच्या अंमलबजावणीसाठी घेण्यात आलेल्या प्राथमिकतेबद्दल तसेच अलिकडेच इज ऑफ डुईंग बिसिनेस वरील कामाबद्दल प्रशंसा केली. डिजिटल इंडिया , मेक इन इंडिया , स्किल इंडिया , विमुद्रीकरण आणि पुनर्नवीकरणीय ऊर्जा आणल्यामुळे वाढलेल्या विश्वासासाठी सीईओ‘ज ने प्रशंसा केली . काही सीईओ‘जने कौशल्य विकास आणि शिक्षणासाठी भागीदारीची इच्छा बोलून दाखवली. त्यानी त्याच्या संस्थानकडून सामाजिक कार्यासाठी घेतलेल्या पुढाकाराबद्दल सांगितले जसे की, महिला प्रोत्साहन, डिजिटल तंत्रज्ञान, शिक्षण आणि खाद्य प्रक्रिया, पायभूत सेवा , संरक्षण, निर्मिती आणि ऊर्जा, सुरक्षा यावर सुद्धा चर्चा झाली. शेवटी, पंतप्रधानांनी सीईआ‘ज च्या निरीक्षणाबद्दल त्यांचे आभार मानलेत. उद्याच्या राष्ट्राध्यक्ष ट्रम्प यांच्याशी भेटीबद्दल बोलतांना पंतप्रधान म्हणाले की, अमेरिका आणि भारताने मूल्यांचे आदान प्रदान केले आहे. ते म्हणाले की, जर आफ्रिका बळकट झाला तर त्याचा साहजिकच भारताला फायदा होईल. त्यांनी सुदृढ अमेरिका जगासाठी चांगली असल्याचा विश्वास व्यक्त केला. त्यांनी सीईओ‘ज ने भारताच्या महिला प्रोत्साहन, पुनर्नवीकरणीय ऊर्जा, स्टार्ट अप आणि नवीन शोध या क्षेत्रांकडे लक्ष देण्याची आवश्यकता बोलून दाखवली. त्यांनी शाळेत जाण्याऱ्या मुलींसाठी सॅनिटरी प्रॅक्टिस , उत्पादने आणि तंत्रज्ञानाची आवश्यकता असल्याचे सुचवले. यामुळे भारताचा जीवन दर्जा सुधारेल असे पुन्हा सांगितले.
सीमा सुरक्षा बलातील गट “अ” कार्यकारी अधिकाऱ्यांच्या संवर्ग आढाव्याला केंद्रीय मंत्रिमंडळाची मंजूरी

सीमा सुरक्षा दलाच्या परिचलनात्मक आणि प्रशासकीय क्षमता वाढविण्यासाठी गट “अ” कार्यकारी अधिकाऱ्यांच्या संवर्ग आढाव्याला पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने मंजूरी दिली. त्यानुसार सहाय्यक कमांडंट ते अतिरिक्त महासंचालक अशा विविध दर्जाच्या 74 पदांचीही निर्मितीही केली जाणार आहे. या मंजूरीनुसार गट “अ”मध्ये असणाऱ्या 4,109 पदांची संख्या 4,183 होणार आहे. अतिरिक्त महासंचालक दर्जाचे एक पद वाढविण्यात आले आहे. महानिरीक्षक दर्जाची 19 डीआयजी/कमांडंट/21सी दर्जाची 370 तर सहाय्यक कमांडंट दर्जाची 14 पदे वाढविण्यात आली आहेत. उपकमांडंट दर्जांच्या 330 पदांची कपात करण्यात आली आहे.
गोवा रोजगार मेळाव्यात पंतप्रधानांचे भाषण

नवी दिल्ली, 24 नोव्हेंबर 2022 नमस्कार. गोवा सरकारने आज युवकांना रोजगार देण्याच्या दिशेने एक महत्त्वाचे पाऊल उचलले आहे. अनेक तरुणांना आज गोवा सरकारच्या वेगवेगळ्या विभागांमध्ये सामूहिक नेमणूक पत्र दिली जाणार आहेत. नेमणूक पत्र मिळणार असलेल्या सर्व युवकांचे आणि त्यांच्या आई-वडिलांचेही खूप खूप अभिनंदन. पुढील काही महिन्यांमध्ये गोवा पोलीसांसह इतर विभागांमध्येसुद्धा भर्ती होणार आहे असं मला सांगितलं गेलं आहे. यामुळे गोवा पोलीस विभाग अधिक मजबूत होईल आणि नागरिकांसाठीच्या विशेषतः पर्यटकांसाठीच्या सुरक्षेत मोठी वाढ होईल. मित्रहो, गेल्या काही आठवड्यांमध्ये देशातल्या वेगवेगळ्या राज्यांमध्ये सातत्याने रोजगार मेळाव्यांचे आयोजन केले जात आहे. रोजगार मेळाव्याच्या माध्यमातून केंद्र सरकारसुद्धा भारत सरकारच्या विभागांमध्ये प्रत्येक महिन्याला हजारो युवकांना नोकरी देत आहे. जिथे जिथे भाजपाची सरकारे आहेत, डबल इंजिन सरकार आहे तेथे राज्य सरकार सुद्धा आपल्या पातळीवर अशा रोजगार मेळाव्यांचे आयोजन करत आहे याचा मला आनंद आहे. मित्रहो, गेल्या आठ वर्षात केंद्र सरकारने गोव्याच्या विकासासाठी हजारो कोटी रुपयांची गुंतवणूक केली आहे. मोपामध्ये जवळपास तीन हजार कोटी रुपये खर्च करून बांधण्यात आलेल्या नवीन विमानतळाचे लोकार्पण लवकरच होणार आहे. या विमानतळाच्या निर्माणाशी संबंधित अनेक कामांमध्ये गोव्यातल्या हजारो लोकांना रोजगार मिळाला आहे. याच प्रकारे आज गोव्यात कनेक्टिव्हिटीचे प्रकल्प सुरू आहेत, मूलभूत सुविधांचे प्रकल्प सुरू आहेत. त्यामध्येसुद्धा गोव्यातील युवकांना रोजगाराच्या संधी उपलब्ध झाल्या आहेत. स्वयंपूर्ण गोवा हे स्वप्न, गोव्यातील मूलभूत सुविधा उत्तम करण्यासोबतच पायाभूत सुविधाही उत्तम उभ्या करत आहे.‌ ‘गोवा पर्यटन मास्टर प्लॅन आणि धोरण‘, या माध्यमातून राज्य सरकारने गोव्याच्या विकासाची नवीन रूपरेषा सुद्धा आखली आहे. पर्यटन क्षेत्रातील गुंतवणूक आणि रोजगार मोठ्या प्रमाणावर वाढण्याच्या नव्या संधी यामुळे झाल्या आहेत. मित्रहो, गोव्यातील ग्रामीण भागांना सुद्धा आर्थिक बळ देण्यासाठी आणि पारंपारिक शेतीमध्ये रोजगार वाढवण्यासाठी नवीन पावले उचलली जात आहेत. तांदूळ, फळप्रक्रिया , नारळ आणि मसाल्यांचे उत्पादन घेणाऱ्या शेतकऱ्यांना स्वयं सहायता जोडले जात आहे. गोव्यात रोजगार आणि स्वयंरोजगाराच्या अनेक नव्या संधी आकाराला येत आहेत. मित्रहो, आज ज्या युवकांना गोव्यात पत्रे मिळाली आहेत त्यांना मी अजून एक गोष्ट सांगू इच्छितो. तुमच्या जीवनामध्ये सगळ्यात महत्त्वाची अशी 25 वर्ष आता सुरू होत आहेत. आता आपल्या समोर गोव्याच्या विकासाबरोबरच 2047 च्या नवीन भारताचे उद्दिष्ट आहे. आपल्याला गोव्याच्या विकासासाठीसुद्धा काम करायचे आहे, त्याचबरोबर आपण सर्वांनी संपूर्ण निष्ठेने आणि तत्परतेने आपल्या कर्तव्य पथावर मार्गक्रमणा करत रहावे. पुन्हा एकदा आपल्या सर्वांचे खूप खूप अभिनंदन आणि शुभेच्छा. धन्यवाद!
लोहरी सणानिमित्त पंतप्रधानांच्या शुभेच्छा

पंतप्रधान नरेंद्र मोदी यांनी लोहरी सणानिमित्त देशवासियांना शुभेच्छा दिल्या आहेत. ‘लोहरी या सणाच्या शुभप्रसंगी मी सर्वांना शुभेच्छा देत आहे. या विशेष सणामुळे आपल्या समाजात आनंद आणि समृद्धी ओसंडून वाहू दे अशी मी कामना करत आहे, असे पंतप्रधान म्हणाले.
आग्रा मेट्रो रेल्वे प्रकल्पाला मंत्रिमंडळाची मान्यता

दोन कॉरीडॉरच्या आग्रा मेट्रो रेल्वे प्रकल्पाला मंत्रिमंडळाने मान्यता दिली आहे.हे दोन कॉरीडॉर आग्रा शहराच्या महत्वाच्या सार्वजनिक सुविधा सेवा आणि शहराचा महत्वाचा समूह असलेला भाग,पर्यटन स्थळाना जोडणार आहे. यामुळे रस्ते वाहतुकीवरचा ताण कमी होऊन वाहतूक कोंडी कमी व्हायला मदत होणार आहे त्याचबरोबर प्रवासाचा वेळ आणि खर्चही कमी होणार आहे. वैशिष्ट्ये आग्रा मेट्रो रेल्वे प्रकल्पाला दोन कॉरीडॉर राहणार असून ताज महाल,आग्रा किल्ला,राजा की मंडी रेल्वे स्थानक आणि घनदाट लोकवस्तीचे भाग याद्वारे जोडले जाणार आहेत. हा मार्ग काही ठिकाणी उन्नत तर काही ठिकाणी भूमिगत राहणार आहे. हा प्रकल्प 5 वर्षात पूर्ण होणार असून त्यासाठी 8379.62 कोटी रुपयांचा खर्च अपेक्षित आहे. या मेट्रो प्रकल्पामुळे वाणिज्यिक वेळामध्ये सुमारे 20 लाख लोकांना याचा प्रत्यक्ष किंवा अप्रत्यक्ष लाभ होणार आहे. प्रकल्प तपशील आग्रा मेट्रो रेल्वे प्रकल्पाला केंद्र सरकार आणि उत्तर प्रदेश सरकार काही भाग समान समभाग तर काही भाग बहुविध आंतरराष्ट्रीय वित्तीय निधीकडून सॉफ्ट लोन म्हणून उपलब्ध करून वित्तीय पाठबळ देण्यात येणार आहे. 2019-20 या वित्तीय वर्षासाठी उत्तर प्रदेश सरकारने आधीच 175 कोटीची तरतूद केली आहे. प्रभाव या प्रकल्पामुळे शहराला माफक दरात, विश्वासार्ह,सुरक्षित वाहतूक व्यवस्था उपलब्ध होणार आहे त्यातून अपघातांचे प्रमाण कमी होण्या बरोबरच प्रदूषण, प्रवासाचा वेळ,उर्जा वापर कमी होणार आहे.  —
पंतप्रधान “मन की बात” मध्ये शेतकऱ्यांशी संवाद साधणार

22 मार्च 2015 रोजी आकाशवाणीवरुन प्रसारित होणाऱ्या “मन की बात” या कार्यक्रमात पंतप्रधान नरेंद्र मोदी शेतकऱ्यांशी संवाद साधणार आहेत. आज ट्विटरवरुन त्यांनी ही घोषणा केली. ते म्हणाले, 2 मार्च रोजी मी शेतकरी मित्रांशी मन की बात करणार आहे. मला त्यांच्याकडून अनेक गोष्टी जाणून घ्यायच्या आहेत आणि माझी इच्छा आहे की त्यांनी मला पत्र लिहावे. पत्ता – एआयआर, आकाशवाणी भवन, संसद मार्ग, नवी दिल्ली – 110 001 तुम्ही तुमच्या सूचना http://www.mygov.in किंवा https://mygov.in/group-issue/pm%E2%80%99s-mann-ki-baat-farmers-22nd-march-2015, या संकेतस्थळावर देखील पाठवू शकता.
सोमनाथ न्यासाच्या बैठकीला  पंतप्रधानांची उपस्थिती

नवी दिल्ली येथे पंतप्रधानांच्या निवासस्थानी सोमनाथ न्यास विश्वस्त मंडळाची आज बैठक झाली. अध्यक्ष केशुभाई पटेल प्रकृती अस्वास्थ्यामुळे बैठकीला उपस्थित राहू शकले नाही त्यामुळे लालकृष्ण अडवाणी यांनी बैठकीचे अध्यक्षपद भूषविले. मंडळाचे विश्वस्त म्हणून पंतप्रधान नरेंद्र मोदी, हर्षवर्धन नेवतिया, पी.के. लाहेरी आणि आणि जे.डी. परमार या बैठकीला उपस्थित होते. अमितभाई शाह या नवनियुक्त विश्वस्ताचे यावेळी मंडळाने स्वागत केले. प्राचीन वारसा असणाऱ्या तीर्थक्षेत्रासह पर्यटन स्थळ म्हणूनही सोमनाथ विकसित करण्याच्या गरजेवर पंतप्रधानांनी भर दिला. सोमनाथला भेट देणाऱ्या भक्तांमध्ये होणारी वाढ आणि संबंधित प्रकल्पांच्या प्रगतीबाबत विश्वस्त मंडळाने आढावा घेतला. सोमनाथला भेट देणाऱ्या यात्रेकरुंची संख्या एक कोटीच्या घरात पोहोचेल, या पार्श्वभूमीवर सोमनाथच्या सर्वंकष विकासासाठी उत्कृष्ठ पायाभूत सुविधा सुनिश्चित केल्या जाव्यात असे मत विश्वस्तांनी व्यक्त केले. सोशल मिडियावर सोमनाथचे दोन दशलक्षपेक्षा जास्त फॉलोअर्स आहे. या तीर्थक्षेत्रासंदर्भात अद्याप ज्ञात नसलेल्या ऐतिहासिक माहितीबाबत संशोधन व्हावे असे पंतप्रधानांनी सूचित केले आहे. भविष्यात उच्च तंत्रज्ञानाधारित सागरी आकर्षणे आणि व्हर्चुअल रिॲलिटी शो असे उपक्रम राबवता येतील असे ते म्हणाले. येथील अधिकाधिक भाग सीसीटीव्हीच्या देखरेखीखाली यावा अशी सूचनांही पंतप्रधानांनी केली. भारत सरकारच्या सुवर्णरोखे योजनेत सुमारे 6 किलो सोने ठेवण्याचा निर्णयही सोमनाथ न्यासाने घेतला आहे.
पंतप्रधानांनी सर्वात अवजड उपग्रह वाहक रॉकेट ‘लाँच व्हेईकल मार्क 3’ (LVM3) च्या यशस्वी प्रक्षेपणाबद्दल भारतीय अंतराळ संस्था, एनएसआयएल( NSIL), इन स्पेस(IN-SPACe) आणि इस्रो (ISRO) चे अभिनंदन केले

पंतप्रधान नरेंद्र मोदी यांनी सर्वात वजनदार वाहक रॉकेट 'लाँच व्हेईकल मार्क 3' (LVM3) चे यशस्वी प्रक्षेपण केल्याबद्दल भारतीय अंतराळ संस्था एनएसआयएल( NSIL), इन स्पेस(IN-SPACe) आणि इस्रो (ISRO) चे अभिनंदन केले आहे. पंतप्रधानांनी ट्विट केले; जागतिक कनेक्टिव्हिटीसाठी उपयोगात येणाऱ्या 36 वनवेब (OneWeb) उपग्रहांसह आपल्या सर्वात वजनदार प्रक्षेपक वाहक एलव्हीएम 3 (LVM3)चे यशस्वी प्रक्षेपण केल्याबद्दल अभिनंदन. LVM3 भारताची आत्मनिर्भरता सिध्द करते आणि जागतिक व्यावसायिक प्रक्षेपण सेवा बाजारात भारताची स्पर्धात्मकता आणखी वाढवते."
‘मन की बात’ साठी व्हाईस मेसेज पाठविण्याचे पंतप्रधानांचे आवाहन

‘मन की बात’ या कार्यक्रमासाठी व्हॉईस मेसेज पाठविण्याचे आवाहन पंतप्रधान नरेंद्र मोदी यांनी जनतेला केले आहे. मन की बात साठी 1800 3000 7800 या नि:शुल्क क्रमाकांवर हिंदी अथवा इंग्रजीत संदेश पाठविण्याचे आवाहन “My Gov” ने जनतेला आधीच केले आहे. या आठवडयाच्या मन की बात मध्ये सहभागी होण्याची जनतेला संधी देऊ करण्यासाठी @mygovindia चे प्रशंसनीय प्रयत्न. मी काही संदेश ऐकले आणि ते आगळेवेगळे आहेत. असेच संदेश पाठवित रहा. त्यातल्या काहींचा या रविवारच्या कार्यक्रमात समावेश कला जाईल असे पंतप्रधानांनी ट्विट केले आहे.
पंतप्रधानांचे अटलजींना ‘सदैव अटल’ येथे आणि संसद भवनात अभिवादन

पंतप्रधान नरेंद्र मोदी यांनी आज अटल बिहारी वाजपेयी यांना ‘सदैव अटल’ येथे आणि संसद भवनात अभिवादन केले. पंतप्रधानांनी ट्वीट केलेः “आज सकाळी अटलजींना ‘सदैव अटल’ येथे आणि संसद भवनात अभिवादन केले.”
पंतप्रधान 2 नोव्हेंबर रोजी जागतिक गुंतवणूकदार परिषद  ‘इन्व्हेस्ट कर्नाटक 2022’ च्या उद्‌घाटन समारंभाला संबोधित करणार

नवी दिल्ली, 1 नोव्हेंबर 2022 पंतप्रधान नरेंद्र मोदी 2 नोव्हेंबर रोजी सकाळी साडे दहा वाजता जागतिक गुंतवणूकदार परिषद ‘इन्व्हेस्ट कर्नाटक 2022’ च्या उद्‌घाटन समारंभाला दूरदृष्य प्रणालीच्या माध्यमातून संबोधित करणार आहेत. आगामी दशकाच्या विकासाचा आराखडा निश्चित करणे आणि संभाव्य गुंतवणूकदारांना गुंतवणूक करण्यासाठी आकर्षित करणे हा या परिषदेचा उद्देश आहे. बेंगळुरू येथे 2 ते 4 नोव्हेंबर या कालावधीत आयोजित या तीन दिवसीय कार्यक्रमात 80 हून अधिक वक्त्यांच्या भाषणांची सत्रे असतील. या वक्त्यांमध्ये कुमार मंगलम बिर्ला, सज्जन जिंदाल, विक्रम किर्लोस्कर यांच्यासह औद्योगिक जगतातील आघाडीच्या उद्यमींचा समावेश आहे. याशिवाय अनेक व्यवसायाभिमुख प्रदर्शनाचा आणि तीनशे हुन अधिक आयोजकांचा समावेश आहे, तसेच यात सहभागी देशांच्या सत्रांचे देखील आयोजन होणार असून त्यात फ्रान्स , जर्मनी, नेदरलँड, दक्षिण कोरिया, जपान आणि ऑस्ट्रेलिया – या भागीदार देशांद्वारे आपापले सत्र आयोजित केले जाईल. त्याचबरोबर हा कार्यक्रम वैश्विक स्तरावर होत असल्यामुळे कर्नाटकला आपल्या संस्कृतीची ओळख संपूर्ण जगासमोर करून द्यायची संधी प्राप्त होईल.
भारतीय बॅडमिंटनपटू किदांबि श्रीकांतचे पंतप्रधानांनी केले अभिनंदन

भारतीय बॅडमिंटन पटू किंदाबि श्रीकांतच्या इंडोनेशिया खुल्या सुपर सिरित स्पर्धेतील विजयाबद्दल पंतप्रधान नरेंद्र मोदी यांनी त्याचे अभिनंदन केले. “अभिनंदन किदांबि श्रीकांत, इंडोनेशिया खुल्या सुपर सिरिज स्पर्धेतील तुझ्या विजयाने आम्ही अतिशय आनंदी झालो आहोत” असे पंतप्रधानांनी शुभेच्छा संदेशात म्हटले आहे.
राष्ट्रपती प्रणव मुखर्जींच्या निवडक भाषणाच्या चौथ्या खंडाचे पंतप्रधानांच्या हस्‍ते प्रकाशन

पंतप्रधान नरेंद्र मोदी यांनी, राष्ट्रपती प्रणव मुखर्जी यांच्या निवडक भाषणाच्या चौथ्या खंडाचे आज प्रकाशन केले. या प्रसंगी पंतप्रधान म्हणाले, राष्ट्रपती प्रणव मुखर्जी यांच्याकडून मिळालेले मार्गदर्शन त्यांना नेहमीच उपयुक्त ठरेल. ज्यांनी ज्यानी प्रणव मुखर्जी सोबत काम केले आहे त्याना देखील नक्कीच असे वाटत असेल. राष्ट्रपती प्रणव मुखर्जी हे अतिशय ज्ञानी आणि अतिशय साधे व्यक्ती आहेत अशा शब्दात पंतप्रधानांनी त्यांचे वर्णन केले. कार्यालयीन कामकाजाविषयी जेव्हा कधी राष्ट्रपती प्रणव मुखर्जींसोबत चर्चा केली तेव्हा त्यांनी योग्य मार्गदर्शन केले आणि विधायक मार्ग सुचवला, असे मोदी म्हणाले. राष्ट्रपती प्रणव मुखर्जींच्या कार्यकाळात राष्ट्रपती भवन हे ‘लोक भवन’ झाले होते. पंतप्रधान म्हणाले की, राष्ट्रपतींच्या कार्यकाळात ऐतिहासिक कागदपत्रांचा खजिना खुला झाला आहे. या प्रयत्नांसाठी त्यांनी राष्ट्रपतींच्या चमूची प्रशंसा केली.
क्यूएस जागतिक विद्यापीठ क्रमवारी-2022 मध्ये पहिल्या दोनशेमध्ये झळकल्याबद्दल आयआयटी मुंबई, आयआयटी दिल्ली आणि आयआयएससी बेंगळुरूचे पंतप्रधानांनी केले अभिनंदन

नवी दिल्ली, 9 जून 2021 क्यूएस जागतिक विद्यापीठ क्रमवारी-2022 मध्ये पहिल्या दोनशेमध्ये झळकल्याबद्दल पंतप्रधान नरेंद्र मोदी यांनी आयआयटी (भारतीय तंत्रज्ञान संस्था)-मुंबई, आयआयटी दिल्ली आणि आयएससी (भारतीय विज्ञान संस्था) बेंगळुरूचे अभिनंदन केले आहे. अभिनंदनपर ट्विटर संदेशात पंतप्रधान म्हणतात, आयआयटी (भारतीय तंत्रज्ञान संस्था)-मुंबई, आयआयटी दिल्ली आणि आयएससी (भारतीय विज्ञान संस्था) बेंगळुरूचे हार्दिक अभिनंदन ! भारतातील अधिकाधिक विद्यापीठे व शिक्षणसंस्थांनी जागतिक गुणवत्तेच्या मापदंडांवर उत्कृष्ट ठरावे आणि तरुणाईतील बौद्धिक श्रीमंतीला पाठबळ द्यावे, या दिशेने प्रयत्न सुरू आहेत.
एक्झिम बँकेच्या निर्यात विकास निधीमार्फत भारतातून इराणला केल्या जाणाऱ्या निर्यातीला वित्तीय पाठबळ

एक्झिम बँक ऑफ इंडिया आणि सेंट्रल बँक ऑफ इराणच्या नेतृत्चाखालचा इराणी बँकांचा समूह यांच्यात झालेल्या कराराची कक्षा वाढवण्याला केंद्रीय मंत्रिमंडळाच्या बैठकीत मंजूरी देण्यात आली. याअंतर्गत भारताकडून इराणला केल्या जाणाऱ्या वस्तू आणि सेवांची निर्यात 900 कोटी रुपयांवरुन 3000 कोटी रुपयांपर्यंत वाढविण्यासाठी वित्तीय पाठबळ पुरवले जाईल. ईडीएफ म्हणजे निर्यात विकास निधीचा वापर करत ही प्रक्रिया पूर्ण केली जाईल. या प्रस्तावामुळे भारताकडून इराणला केल्या जाणाऱ्या निर्यातीला प्रोत्साहन मिळणार आहे. धोरणात्मक भागीदार म्हणून भारत आणि इराण यांचे संबंधही यामुळे दृढ होणार आहेत. भारतीय कंपन्यांना इराणमध्ये आपला व्यवसाय करण्याची संधीही यामुळे मिळणार असून इराणबरोबर व्यापार आणि गुंतवणूकही वाढण्यासाठी मदत होणार आहे. भारतात रोजगार वृध्दीसाठीही याचा फायदा होणार आहे.
पंतप्रधानांनी महात्मा अय्यंकली यांच्या जयंतीनिमित्त त्यांचे केले स्मरण

पंतप्रधान नरेंद्र मोदी यांनी महात्मा अय्यंकली यांच्या जयंतीनिमित्त त्यांचे स्मरण केले. एका ट्विटमध्ये पंतप्रधान म्हणाले, “भारत महात्मा अय्यंकली यांच्यासारख्या महान व्यक्तींचा ऋणी आहे. समाज सुधारणा आणि शोषितांचे सशक्तीकरण करण्यासाठी त्यांनी केलेले कार्य कायम प्रेरणा देईल. त्यांच्या जयंतीनिमित्त त्यांचे स्मरण करतो.”
हवाई दल दिनानिमित्त पंतप्रधानांनी भारतीय हवाई दलातील जवानांना दिल्या शुभेच्छा

पंतप्रधान नरेंद्र मोदी यांनी हवाई दल दिनानिमित्त आज भारतीय हवाई दलातील सर्व सदस्यांना शुभेच्छा दिल्या आहेत. ट्वीट संदेशात पंतप्रधान म्हणाले; “आजच्या हवाई दल दिनानिमित्त, हवाई दलातील साहसी योद्ध्यांना आणि त्यांच्या कुटुंबियांना माझ्याकडून शुभेच्छा. नभः स्पृशं दीप्तम! या घोषवाक्यानुसार भारतीय हवाई दलाने शतकानुशतके अद्वितीय कौशल्याचे दर्शन घडविले आहे. या जवानांनी देशाची सुरक्षितता जपली आणि अनेक आपत्तींमध्ये उल्लेखनीय मानवी प्रेरणेचा अविष्कार देखील घडविला आहे.
भारतीय टपाल आणि दूरसंवाद खाते आणि वित्तसेवा गट ‘अ’ च्या प्रवर्ग आढाव्याला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज भारतीय टपाल आणि दूरसंवाद खाते आणि वित्तसेवा गट ‘अ’ च्या पहिल्या प्रवर्ग आढाव्याला मंजुरी दिली. या प्रस्तावाची वैशिष्ट्ये पुढीलप्रमाणे :- • प्रवर्गाची एकूण क्षमता 420 वरुन 376 पर्यंत कमी करणे • सीजीसीएसाठी एका सर्वोच्च पदाची निर्मिती • एचएजी+ दर्जाच्या एका अतिरिक्त पदाची निर्मिती, एकूण पदसंख्या 2 • एचएजी दर्जाच्या दोन अतिरिक्त पदांची निर्मिती, एकूण पदसंख्या 8 (पूर्वीची पदसंख्या 6) • एसएजी दर्जाच्या 18 अतिरिक्त पदांची निर्मिती, एकूण पदसंख्या 55 (पूर्वीची पदसंख्या 37) • जेएजी दर्जाच्या पदसंख्येत 111 वरुन 90 पर्यंत कपात • एसटीएस दर्जाच्या पदसंख्येत 198 वरुन 86 पर्यंत कपात • जेटीएस दर्जाच्या 21 पदांची निर्मिती, एकूण पदसंख्या 88 • 46 राखीव पदांची निर्मिती
पॅलेस्टीनच्या राष्ट्रपतींनी पंतप्रधान नरेंद्र मोदी यांची आज भेट घेतली, त्यावेळी दिलेले निवेदन

सन्माननीय महमौद अब्बास, पॅलेस्टीनचे राष्ट्रपती, पॅलेस्टीन आणि भारतीय शिष्टमंडळाचे सदस्य, प्रसार माध्यम प्रतिनिधी महिला आणि सज्जन भारताचा जुना मित्र देश असणाऱ्या पॅलेस्टीनचे राष्ट्रपती महमौद अब्बास सध्या भारत दौऱ्यावर आले आहेत. त्यांचे पुन्हा एकदा स्वागत करताना मला अतिशय आनंद होत आहे. दोन्ही देशांमधील एकता आणि ऋणानुबंध हे दृढ आहेत. आमचा स्वातंत्र्यासाठी जो संघर्ष सुरू होता, त्या काळापासून हे मित्रत्वाचे नाते निर्माण झाले आहे. सार्वभौम, स्वतंत्र, संयुक्त आणि व्यवहार्य नाते पॅलेस्टीनने जपले आहे, यापुढेही जपण्यात येईल, अशी आशा करतो. राष्ट्रपती अब्बास यांच्याशी आज झालेल्या संवादामुळे उभय देशातील मैत्रीचे बंध अधिक बळकट होतील, असा विश्वास वाटतो. मित्रहो, विविध क्षेत्रात सहभागीता अधिक मजबूत करण्यासंबंधी राष्ट्रपती अब्बास आणि माझ्यात आज अगदी विस्तृत चर्चा झाली. पश्चिम आशिया आणि मध्य पूर्वेमध्ये शांतता प्रक्रियेविषयी आम्ही आपापले विचार मांडले. पश्चिम आशियामधील आव्हानांना तोंड देण्यासाठी शाश्वत, ठोस राजकीय चर्चा झाली तरच या प्रश्नावर शांततापूर्ण मार्गाने तोडगा निघू शकतो. यावर आम्हा दोघांचेही एकमत झालं आहे. पॅलेस्टीन आणि इस्रायल यांच्यातील मतभेद दूर करण्यासाठी आणि सर्वंकष तोडगा काढण्यासाठी उभय बाजूंनी योग्य प्रकारे प्रयत्न होतील, अशी आशा भारताला आहे. पॅलेस्टीनची अर्थव्यवस्था सुधारण्यासाठी आणि तेथील नागरिकांचे जीवनमान उंचावण्यासाठी भारत सहकार्याचा हात पुढे करत आहे. पॅलेस्टीनच्या क्षमतावृध्दीसाठी आणि विकासासाठी भारत सातत्याने पाठिंबा देत राहणार आहे. याचसाठी वेगवेगळे सामंजस्य-सहकार्याचे करार करण्यात आले आहेत. यामध्ये माहिती तंत्रज्ञान, युवावर्ग आणि कौशल्य विकास या क्षेत्रात भारत प्राधान्याने मदत देणार आहे. भारताच्या नेतृत्वाखाली रामल्लाह येथे ‘टेक्नो-पार्क’ उभारण्यात येणार आहे. एकदा का हे काम पूर्ण झाले की पॅलेस्टीन ‘आयटी हब’ म्हणून सेवा देऊ शकणार आहे. माहिती-तंत्रज्ञानशी संबंधित सर्व प्रकारचे प्रशिक्षण आणि सेवा पुरवण्याची क्षमता पॅलेस्टीनकडे असेल. याशिवाय सांस्कृतिक देवाण-घेवाणही पॅलेस्टीनशी करण्यात येणार आहे. यामध्ये ‘योग’ हा घटक यंदा नव्याने जोडण्यात आला आहे. पुढच्याच महिन्यात आंतरराष्ट्रीय योगदिन साजरा करण्यात येणार आहे. या कार्यक्रमात पॅलेस्टीनमधून जास्तीत जास्‍त लोक सहभागी होतील अशी आशा आहे आणि अखेरीस, राष्ट्रपती महमौद अब्बास आणि त्यांच्या शिष्टमंडळाचा हा भारत दौरा आनंददायी आणि फलदायी ठरावा, अशी सदिच्छा व्यक्त करतो. राष्ट्रपती आब्बास यांच्याबरोबर काम करताना उभय देशांमधील संबंध असेच सुदृढ होऊन ते वृध्दींगत होतील अशी आशा व्यक्त करतो. धन्यवाद! खूप खूप धन्यवाद!
शिवजयंतीनिमित्त छत्रपती शिवाजी महाराजांना पंतप्रधानांकडून अभिवादन

शिवजयंतीनिमित्त, पंतप्रधान नरेंद्र मोदी यांनी छत्रपती शिवाजी महाराजांना अभिवादन केले आहे. छत्रपती शिवाजी महाराजांना, शिवजयंतीनिमित्त अभिवादन. छत्रपती शिवाजी महाराजांचा पराक्रम अवर्णनीय आहे. त्यांचा लढाऊ बाणा आणि दुर्दम्य शौर्य अतुलनीय आहे. उत्तम प्रशासन आणि परिपूर्ण प्रशासक म्हणून मार्गदर्शक असणारे शिवाजी महाराज सदैव स्मरणात राहतील. आपल्या सर्वांसाठी ते सदैव स्फूर्तीदायी राहतील, असे पंतप्रधानांनी म्हटले आहे.
जीएसएलव्ही-एफ 08 च्या यशस्वी प्रक्षेपणाबद्दल पंतप्रधानांकडून इसरोच्या चमूचे अभिनंदन

भारतीय बनावटीच्या क्रायोजेनिक इंजिनासह जीएसएलव्ही-एफ08चे अवकाशात यशस्वी प्रक्षेपण केल्याबद्दल पंतप्रधान नरेंद्र मोदी यांनी भारतीय अवकाश संशोधन संस्था इसरोच्या चमूचे अभिनंदन केले आहे. ‘जीएसएलव्ही-एफ08चे यशस्वी प्रक्षेपण केल्याबद्दल इसरोच्या चमूचे अभिनंदन!जीसॅट-6ए हा दळणवळ उपग्रह मोबाईल ॲप्लिकेशन्ससाठी नव्या संधी निर्माण करेल. देशाला उज्ज्वल भवितव्याच्या दिशेने घेऊन जाणाऱ्या इसरोच्या या कामगिरीचा अभिमान वाटतो’, असे पंतप्रधानांनी आपल्या संदेशात म्हटले आहे.
उज्वला योजनेच्या यशाबाबत पंतप्रधानांना  आनंद

उज्वला योजनेअंतर्गत, लाभार्थींची संख्या 2.5 कोटीच्या वर पोहोचल्याबद्दल पंतप्रधान नरेंद्र मोदी यांनी आनंद व्यक्त केला आहे. उज्वला योजनेचा विस्तार होत असून लाभार्थींची संख्या 2.5 कोटीच्या वर पोहोचल्याबद्दल मला आनंद झाला आहे. पश्चिम बंगालमधल्या जांगीपूर इथे लाभार्थीना एलपीजी जोडण्या हस्तांतरित करण्यासाठी विशेष उपस्थितीबद्दल मी राष्ट्रपतींचे आभार मानतो. उज्वला योजना यशस्वी होण्यासाठी अखंडपणे काम करणारे केंद्रीय मंत्री धर्मेंद्र प्रधान आणि त्यांच्या चमूचे मी अभिनंदन करतो.